gl gl gl gl gl gl gl en gl en en pt es tr en pt lt gl en pt es tr en pt ca gl de gl it gl es gl en en gl gl gl gl gl gl gl en gl en en gl de gl it gl es gl en en gl gl gl gl gl en gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl gl en gl gl gl gl gl gl gl en gl gl gl gl gl gl ceb gl gl gl gl gl en it gl en gl gl gl de gl gl gl gl gl gl gl gl zh en gl gl hu gl de gl it gl es en gl gl pt gl
A Fundación Arume lanza a marca Pino de Galicia para prestixiar a madeira galega de coníferas - Campo Galego
Máis de 50 empresas de toda a cadea da madeira asinan a constitución do selo de garantía, que avala a orixe, calidade e sostibilidade dos produtos amparados por Pino de Galicia
Acto de constitución de la marca Pino de Galicia, en el que han participado medio centenar de empresas.
Santiago acolleu hoxe a constitución da marca Pino de Galicia, un selo de garantía que nace para posicionar a madeira galega de coníferas na vangarda europea. O lanzamento da marca, impulsada pola Fundación Arume, permitirá certificar ante os consumidores a orixe, calidade e sostibilidade dos produtos amparados por Pino de Galicia. O obxectivo último da marca sitúase en ofrecerlle información útil ós consumidores, na liña na que xa viñan traballando as grandes potencias forestais europeas.
A marca Pino de Galicia nace coa participación inicial de máis de 50 empresas de toda a cadea da madeira, desde rematantes (profesionais encargados da corta en monte) ata serradoiros, industrias de segunda transformación e almacenistas.
Coa creación do selo de garantía, búscase impulsar a competitividade das empresas galegas da madeira, en especial nas gamas de produto que logran maior valor engadido. O obxectivo de Pino de Galicia é contribuír a revalorizar a madeira de coníferas desde o monte ata o mercado final, para o que se aposta pola calidade e por estandarizar as clasificacións da madeira.
Na actualidade, a madeira de coníferas atravesa por unha situación de alta demanda nos mercados internacionais, unha tendencia que se espera que continúe nos próximos anos, pois a perspectiva é a de que a demanda supere á oferta. A madeira de coníferas, polas súas características técnicas e polas súas cualidades de material renovable, reciclable e reutilizable, preséntase como unha das materias primas estrela na procura dunha economía neutra climaticamente.
Ese é un escenario do que xa se están beneficiando os propietarios e as empresas galegas, que están asistindo nos últimos meses a unha revalorización tanto dos piñeiros en monte como da madeira e dos produtos transformados elaborados a partir de piñeiro. O lanzamento da marca Pino de Galicia, que chegará ó mercado nos primeiros meses do 2022, prodúcese, pois, nun momento óptimo, aliñándose coa estratexia dos propietarios forestais e das industrias de posicionar a madeira galega de coníferas como unha referencia de calidade e sostibilidade no mercado.
Para lograr que o mercado identifique os produtos de ‘Pino de Galicia’ e os asocie a unha calidade obxectiva, a Fundación Arume, promotora da marca de garantía, definiu un regulamento que establece esixencias e controis rigurosos desde o monte ata a industria.
En primeiro lugar, o ‘Pino de Galicia’ só pode proceder de montes sometidos a unha certificación forestal (FSC ou PEFC), un sistema recoñecido a nivel internacional que garante a sostibilidade ambiental e social dos aproveitamentos.
A materia prima identificada coa marca Pino de Galicia poderá ser madeira de piñeiro do país (Pinus pinaster), de piñeiro insigne (Pinus radiata) ou de piñeiro silvestre (Pinus sylvestris). A marca ampara tanto madeira en rollo, antes do aserrado, como produtos rematados de primeira e segunda transformación.
O emprego da marca serálle autorizado ós rematantes, aserradoiros, industrias e almacenistas que se adhiran a ‘Pino de Galicia’ e que comprometan a axeitada trazabilidade dos produtos identificados co selo de garantía.
Tanto a materia prima (madeira en rollo) como os produtos amparados pola marca de garantía Pino de Galicia catalóganse en función dun baremo de calidades. Na etiquetaxe dos produtos finais amparados por Pino de Galicia figurará a especie de conífera, así como a calidade, o fabricante, a data de fabricación e o logo da marca de garantía, entre outros datos.
Ir a los comentarios
Como o piñeiro radiata de Chile se convertiu nunha referencia mundial?
Convocadas as axudas para tratamentos silvícolas
Convocan as axudas para repoñer explotacións agrícolas, gandeiras e forestais danadas polos incendios deste mes de xullo
Adxudican 19 lotes de madeira por preto de 640.000 euros na última poxa pública, na Coruña
Hipra aborda as súas liñas de traballo no principal evento de veterinaria bovina a nivel mundial
“O éxito de Delagro nesta campaña foi ter produtos en tempo e forma para todos os socios”
A Fundación Caixa Rural Galega Tomás Notario Vacas entrega a primeira beca por excelencia académica
Gandeiros de Galicia e Asturias coñecen os beneficios de cruzar a raza holstein
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
Convocatoria de axudas para a dixitalización e innovación na industria forestal - madeira de Galicia
Axudas para a adquisición de maquinaria en réxime asociativo
Convocan as axudas para a implantación da agrocompostaxe en empresas agrogandeiras de Pontevedra
“O mundo da madeira ten moita saída profesional”
Malestar entre os gandeiros da Terra Chá polo cambio dos controladores de Acruga
Suba xeralizada do vacún maior en Silleda
Recomendacións para ensilar millo afectado pola seca
Consellos para o cultivo da pataca
Guía de cultivo do eucalipto
Recomendacións para o abonado da viña
¿Como aproveitar mellor o xurro sen prexudicar ao medioambiente?
Responsable do tratamento: Campo Galego Comunicación SCP. Finalidade dos datos: a información que nos proporcionas usaremos para responder á túa consulta, contactar contigo e enviarche os datos que solicites. A lexitimación é o consentimento da persoa que solicita a información. O destinatario destes datos é o persoal de Campo Galego Comunicación SCP. Pode exercitar os seus dereitos de acceso, rectificación, eliminación e outros dereitos contactando connosco. Podes consultar máis información sobre a nosa Política de privacidade aquíligazón á política de privacidade
Acepto a política de privacidade y Cookies
Acepto o tratamento dos meus datos persoales para recibir periódicamente o boletín de novas.
Aviso Legal | Política de privacidade | Desenvolve Invbit a partir do tema NewsPlus.
Solicitamos o seu permiso para obter datos estadísticos da súa navegación nesta esta web, en cumprimiento do Real Decreto-ley 13/2012. Si continúa navegando consideramos que acepta o uso das cookies. OK | Máis información